# ชัตเตอร์ กดติดวิญญาณ
ชัตเตอร์ กดติดวิญญาณ  เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2547 กำกับและเขียนบทโดย บรรจง ปิสัญธนะกูล และ ภาคภูมิ วงศ์ภูมิ นำแสดงโดย อนันดา เอเวอร์ริ่งแฮม ณัฐฐาวีรนุช ทองมี และ อชิตะ สิกขมานา สามารถทำเงินในประเทศไทยรวม 109.98 ล้านบาท ยังขายลิขสิทธิ์ได้ใน 30 ประเทศทั่วโลก สร้างรายได้  ฉายในสิงคโปร์สามารถทำเงิน 33 ล้าน ที่เกาหลีติดอันดับ 5 ภาพยนตร์ทำเงิน ฉายที่บราซิล 4 สัปดาห์แรก ทำเงินสูงถึง 100 ล้านบาท ชัตเตอร์ กดติดวิญญาณ ยังได้รับรางวัลภาพยนตร์เอเชียยอดเยี่ยม (Best Asian Film) จากเทศกาลภาพยนตร์แฟนตาเซีย ปี 2005 (Fantasia Film Festival 2005) ที่แวนคูเวอร์ ประเทศแคนาดา และรางวัลหนังแฟนตาซีที่ดีที่สุดในงานเทศกาลศิลปะมหัศจรรย์ของเจอราร์ดเมอร์ (Fantastic's Arts Festival of Gerardmer) ที่ประเทศฝรั่งเศส 

ภาพยนตร์ถูกซื้อลิขสิทธิ์ไปสร้างใหม่ในปี พ.ศ. 2550 กำกับโดยมาซายูกิ โอชิไอ ผู้กำกับชาวญี่ปุ่น นำแสดงโดย ราเชล เทย์เลอร์ นักแสดงชาวออสเตรเลีย ซึ่งมีชื่อเสียงจากภาพยนตร์ฮอลลีวูดเรื่อง Transformer มีกำหนดออกฉายในปี พ.ศ. 2551  นอกจากนี้ยังมีผู้สร้างภาพยนตร์บอลลีวูด นำไปสร้างเป็นภาพยนตร์ภาษาทมิฬ ออกฉายในปี พ.ศ. 2550 ชื่อเรื่อง ศิวิ กำกับโดย เค.อาร์. เซนทิล นาธาน ผู้กำกับชาวอินเดีย

ในวันที่ 30 สิงหาคม พ.ศ. 2567 จีดีเอช ประกาศนำภาพยนตร์กลับมาทำสำเนาบันทึกใหม่เป็นความละเอียด 4K พร้อมมิกซ์เสียงใหม่ในระบบดอลบี แอทมอส เพื่อออกฉายใหม่ในวันที่ 9 กันยายน พ.ศ. 2567 ทั้งในระบบปกติ และระบบดอลบี แอทมอส ในโรงภาพยนตร์ซิกม่า ซีเนสเตเดียม และโรงภาพยนตร์ไอคอน ซีเนคอนิค

 โครงเรื่อง 
ธรรม์ (อนันดา เอเวอร์ริ่งแฮม) ช่างภาพหนุ่มกับ เจน (ณัฐฐาวีรนุช ทองมี) แฟนสาวของเขา  ทั้งคู่ขับรถชนหญิงสาวคนหนึ่งอย่างแรง แล้วตัดสินใจขับหนีไป ต่อมาทั้งคู่พบเหตุการณ์ประหลาด เมื่อภาพที่ธรรม์ถ่ายติดแสงเงาประหลาด และบางภาพมีเงาคล้ายกับใบหน้าของผู้หญิงติดมาในรูปด้วย และเป็นที่มาของการสืบเชื่อมโยงเหตุการณ์ต่างๆ

 ทีมงาน 
กำกับ
 บรรจง ปิสัญธนะกูล
 ภาคภูมิ วงศ์ภูมิ 

นักแสดงนำ
 อนันดา เอเวอร์ริ่งแฮม รับบท ธรรม์
 ณัฐฐาวีรนุช ทองมี รับบท เจน
 อชิตะ สิกขมานา รับบท เนตรนภา จันทร์งาม
 หนึ่งธิดา โสภณ รับบท ผี (วัยเด็ก)
  วาสนา ชลากร รับบท นันทิยา จันทร์งาม (แม่ของเนตรนภา)
  ไกร ครรชิต รับบท ลุงข้างบ้านเนตร

กระแสตอบรับและรายได้
หลังจากที่ชัตเตอร์ กดติดวิญญาณได้เข้าฉายโรงภาพยนตร์ได้รับกระแสตอบรับที่ดีมากในเรื่องของความน่ากลัว จนผู้คนได้ยกย่องให้ชัตเตอร์ กดติดวิญญาณให้เป็นภาพยนตร์ผีที่น่ากลัวที่สุดต่อมาจนถึงปัจจุบัน ชัตเตอร์ กดติดวิญญาณสามารถทำรายได้ถึง 109.98 ล้านบาท (ในเขตกรุงเทพมหานคร ปริมณฑล และจังหวัดเชียงใหม่)
รางวัล
ปีรายการรางวัล/สาขาผู้ได้รับการเสนอชื่อผลพ.ศ. 2548รางวัลภาพยนตร์แห่งชาติ สุพรรณหงส์ ครั้งที่ 14รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมภาคภูมิ วงศ์ภูมิ , บรรจง ปิสัญธนะกูล ผู้แสดงสมทบหญิงยอดเยี่ยมอชิตะ สิกขมานาลำดับภาพยอดเยี่ยมมานพ บุญวิภาส , ลี ชาตะเมธีกุล เทคนิคการแต่งหน้ายอดเยี่ยมสมบัติ พลเยี่ยม พ.ศ. 2548รางวัลภาพยนตร์ไทย ชมรมวิจารณ์บันเทิง ครั้งที่ 13รางวัลภาพยนตร์ยอดเยี่ยมGTH รางวัลผู้กำกับภาพยนตร์ยอดเยี่ยมภาคภูมิ วงศ์ภูมิ , บรรจง ปิสัญธนะกูล ผู้แสดงนำหญิงยอดเยี่ยมณัฐฐาวีรนุช ทองมีผู้แสดงสมทบหญิงยอดเยี่ยมวาสนา ชลากรกำกับภาพยอดเยี่ยมนิรมล รอสส์ ลำดับภาพยอดเยี่ยมมานพ บุญวิภาส , ลี ชาตะเมธีกุล ภาพยนตร์ที่ทำรายได้สูงสุดแห่งปี -พ.ศ. 2548รางวัลสตาร์พิคส์ ครั้งที่ 2รางวัลภาพยนตร์ยอดเยี่ยมGTH รางวัลผู้กำกับภาพยนตร์ยอดเยี่ยมภาคภูมิ วงศ์ภูมิ , บรรจง ปิสัญธนะกูล ผู้แสดงนำหญิงยอดเยี่ยมณัฐฐาวีรนุช ทองมี บทภาพยนตร์ยอดเยี่ยมภาคภูมิ วงศ์ภูมิ , บรรจง ปิสัญธนะกูล, โสภณ ศักดาพิศิษฏ์ กำกับภาพยอดเยี่ยมนิรมล รอสส์ ลำดับภาพยอดเยี่ยมมานพ บุญวิภาส , ลี ชาตะเมธีกุล พ.ศ. 2548รางวัลสตาร์เอนเตอเทนเมนท์ ครั้งที่ 3เทคนิคการแต่งหน้ายอดเยี่ยมสมบัติ พลเยี่ยมพ.ศ. 2548รางวัลเฉลิมไทย ครั้งที่ 2รางวัลภาพยนตร์ยอดเยี่ยม GTH พ.ศ. 2548รางวัลคมชัดลึก อวอร์ด ครั้งที่ 2ผู้แสดงสมทบหญิงยอดเยี่ยมอชิตะ สิกขมานา